
DR.30.6.2010 37 

 
Seorang Ahli: Dekat rumah Yang Berhormat Sri Gading mungkin... 

[Ketawa]  

Dato' Seri Mohamed Nazri bin Abdul Aziz: Tuan Yang di-Pertua, Yang 
Berhormat Kota Melaka ingin mengetahui berapa keluasan kawasan Parlimen dan 
harga nilai sekaki persegi.  

Untuk makluman Yang Berhormat, juruukur Ekspres Sdn. Bhd. yang 
dilantik oleh pihak Jabatan Kerja Raya untuk kajian dengan izin, comprehensive 
assessment and rehabilitation for the Parliament House pada tahun 2007 telah 
menjalankan kerja mengukur kawasan Parlimen dan mendapati keluasan Parlimen 
ialah 37.51 ekar. Jabatan Penilaian dan Perkhidmatan Harta pula telah 
menganggarkan nilai sekaki persegi adalah RM250. Oleh itu adalah dianggarkan 
nilai keseluruhan tanah Parlimen lebih kurang dalam RM400 juta.  

Tuan Sim Tong Him [Kota Melaka]:  Minta sedikit penjelasan Tuan Yang 
di-Pertua dan Yang Berhormat Menteri.  

Soalan saya atau yang saya bangkit ini, selain dari kawasan Parlimen dan 
di persekitaran, adakah masih ada tanah-tanah yang dipunyai oleh Kerajaan 
Persekutuan atau agensi Kerajaan Persekutuan yang adakah kerajaan 
mencadangkan untuk menggazetkan itu, menjadikan ini bukit Parlimen yang masih 
cukup tempat untuk dibangunkan. Terima kasih.  

Dato' Seri Mohamed Nazri bin Abdul Aziz: Jawapannya ya, masih ada 
kawasan yang di sekeliling, yang dipunyai oleh Parlimen ini, ada tanah-tanah yang 
dibina rumah-rumah kediaman, yang dimiliki oleh kerajaan. Saya rasa cadangan 
Yang Berhormat untuk Parlimen mengambil alih tanah-tanah ini adalah satu 
cadangan yang cukup baik.  

Saya kira kalau sekiranya Parlimen memutuskan ini sudah tentu saya 
akan sampaikan kepada pihak Jemaah Menteri, hasrat Ahli-ahli Parlimen supaya 
tanah-tanah ini digazet, bukan digazet hanya untuk dipastikan jangan ada 
pembangunan ataupun jangan dibina commercial building tetapi digazet untuk 
diberikan kepada Parlimen, itu satu cadangan yang baik.  

Tuan Yang di-Pertua, Yang Berhormat Kuala Langat mencadangkan 
supaya gaji dan elaun Ahli-ahli Parlimen termasuk Tuan Yang di-Pertua dan 
Timbalan Yang di-Pertua dinaikkan setanding dengan negara-negara lain. 

Untuk makluman Yang Berhormat, menyedari akan tugas dan 
tanggungjawab Tuan Yang di-Pertua dan Timbalan Yang di-Pertua serta Ahli-ahli 
Dewan pada masa ini yang semakin mencabar, maka kerajaan bersedia 
menimbang untuk mengkaji cadangan menaikkan gaji Tuan Yang di-Pertua dan 
Timbalan Yang di-Pertua Dewan Rakyat serta elaun bulanan Ahli-ahli Dewan.  
Oleh itu apabila kedudukan kewangan kerajaan bertambah baik, maka sudah pasti 
ia akan dipertimbangkan oleh kerajaan. Saya hendak jaga... [Ketawa]  

Datuk Haji Mohamad bin Haji Aziz [Sri Gading]: Yang Berhormat 
Menteri, Tuan Yang di-Pertua. Yang Berhormat Menteri, jawapan ini daripada 
dulu, itulah jawapan... [Ketawa] Jadi saya minta beginilah, bagi satu jawapan yang 
agak-agak betul tetapi kalau menimbangkan, mengenangkan tugas dah berat, 
apabila ada kewangan, nampaknya tidak berkesudahan kita Tuan Yang di-
Pertua... [Ketawa] Saya harap dapat satu keputusan muktamad, kerajaan 
beranilah memberi satu jawapan yang benar-benar memuaskan hati semua Ahli 
Parlimen.  

Seorang Ahli: Hidup Yang Berhormat Sri Gading. 



Seorang Ahli: Dekat rumah Yang Berhormat Sri Gading mungkin... [Ketawa]. Dato' Seri Mohamed Nazri bin Abdul Aziz: Tuan Yang di-Pertua, Yang Berhormat Kota Melaka ingin mengetahui berapa keluasan kawasan Parlimen dan harga nilai sekaki persegi. Untuk makluman Yang Berhormat, juruukur Ekspres Sdn. Bhd. yang dilantik oleh pihak Jabatan Kerja Raya untuk kajian dengan izin, comprehensive assessment and rehabilitation for the Parliament House pada tahun 2007 telah menjalankan kerja mengukur kawasan Parlimen dan mendapati keluasan Parlimen ialah 37.51 ekar. Jabatan Penilaian dan Perkhidmatan Harta pula telah menganggarkan nilai sekaki persegi adalah RM250. Oleh itu adalah dianggarkan nilai keseluruhan tanah Parlimen lebih kurang dalam RM400 juta. Tuan Sim Tong Him [Kota Melaka]: Minta sedikit penjelasan Tuan Yang di-Pertua dan Yang Berhormat Menteri. Soalan saya atau yang saya bangkit ini, selain dari kawasan Parlimen dan di persekitaran, adakah masih ada tanah-tanah yang dipunyai oleh Kerajaan Persekutuan atau agensi Kerajaan Persekutuan yang adakah kerajaan mencadangkan untuk menggazetkan itu, menjadikan ini bukit Parlimen yang masih cukup tempat untuk dibangunkan. Terima kasih. Dato' Seri Mohamed Nazri bin Abdul Aziz: Jawapannya ya, masih ada kawasan yang di sekeliling, yang dipunyai oleh Parlimen ini, ada tanah-tanah yang dibina rumah-rumah kediaman, yang dimiliki oleh kerajaan. Saya rasa cadangan Yang Berhormat untuk Parlimen mengambil alih tanah-tanah ini adalah satu cadangan yang cukup baik. Saya kira kalau sekiranya Parlimen memutuskan ini sudah tentu saya akan sampaikan kepada pihak Jemaah Menteri, hasrat Ahli-ahli Parlimen supaya tanah-tanah ini digazet, bukan digazet hanya untuk dipastikan jangan ada pembangunan ataupun jangan dibina commercial building tetapi digazet untuk diberikan kepada Parlimen, itu satu cadangan yang baik. Tuan Yang di-Pertua, Yang Berhormat Kuala Langat mencadangkan supaya gaji dan elaun Ahli-ahli Parlimen termasuk Tuan Yang di-Pertua dan Timbalan Yang di-Pertua dinaikkan setanding dengan negara-negara lain. Untuk makluman Yang Berhormat, menyedari akan tugas dan tanggungjawab Tuan Yang di-Pertua dan Timbalan Yang di-Pertua serta Ahli-ahli Dewan pada masa ini yang semakin mencabar, maka kerajaan bersedia menimbang untuk mengkaji cadangan menaikkan gaji Tuan Yang di-Pertua dan Timbalan Yang di-Pertua Dewan Rakyat serta elaun bulanan Ahli-ahli Dewan. Oleh itu apabila kedudukan kewangan kerajaan bertambah baik, maka sudah pasti ia akan dipertimbangkan oleh kerajaan. Saya hendak jaga... [Ketawa]. Datuk Haji Mohamad bin Haji Aziz [Sri Gading]: Yang Berhormat Menteri, Tuan Yang di-Pertua. Yang Berhormat Menteri, jawapan ini daripada dulu, itulah jawapan... [Ketawa] Jadi saya minta beginilah, bagi satu jawapan yang agak-agak betul tetapi kalau menimbangkan, mengenangkan tugas dah berat, apabila ada kewangan, nampaknya tidak berkesudahan kita Tuan Yang di- Pertua... [Ketawa] Saya harap dapat satu keputusan muktamad, kerajaan beranilah memberi satu jawapan yang benar-benar memuaskan hati semua Ahli Parlimen. Seorang Ahli: Hidup Yang Berhormat Sri Gading.